ଭୁବନେଶ୍ୱର, ଡିସେମ୍ବର ୯(ଓଡ଼ିଶା ଡ଼ଟ୍ କମ୍): ସହରୀକରଣ ପ୍ରଭାବରେ ଓଡ଼ିଶାର ଅଧିକାଂଶ ସବୁଜ ବଳୟ ନଷ୍ଟ ହୋଇ ସାରିଥିବା ବେଳେ କ୍ୱଚିତ ଲୋକ ଏହାର ରକ୍ଷା ପାଇଁ ଆଗେଇ ଆସୁଛନ୍ତି ।
ଜଗତସିଂହପୁର ଜିଲ୍ଲାର ନୂଆଗାଁ, ଗଡକୁଜଙ୍ଗ ଓ ଢିଙ୍କିଆ ଅଞ୍ଚଳର ଜଙ୍ଗଲ ଜମି ଯେଉଁଠି ଶହ ଶହ ବର୍ଷ ଧରି ଲୋକେ ପାନ ଚାଷ ଓ ମାଛ ଧରି ଲୋକେ ଜୀବିକା ନିର୍ବାହ କରୁଥିଲେ ସେସବୁ ଅଞ୍ଚଳକୁ ସରକାର ପୋସ୍କୋ ପ୍ରକଳ୍ପ ପାଇଁ ଅଧିଗ୍ରହଣ କରି ପରେ ଗ୍ରାମବାସୀଙ୍କୁ ହସ୍ତାନ୍ତର କଲେ ।
ସେହିପରି କୋରାପୁଟ ଜିଲ୍ଲାର କୋଟପାଡର ଜଙ୍ଗଲ ଜମିରେ ଇଲେକ୍ଟ୍ରି ପ୍ଲାଣ୍ଟ ସ୍ଥାପନ ପାଇଁ ସବୁଜ ବଳୟ ନଷ୍ଟ କରାଯାଉଛି ।
ପିଲାବେଳୁ ନିଜ ଗାଁର ପ୍ରାକୃତିକ ଶୋଭାରାଜିରେ ବିମୋହିତ ଯୁବ ଚିତ୍ରଶିଳ୍ପୀ ଓ ଅଙ୍ଗାର ଶିଳ୍ପୀ ଶୁଭମୟ ବିଶ୍ୱାଳଙ୍କ 'ଟଙ୍କା ପାଇଁ ପ୍ରକୃତିର ବିନାଶ' ଶୀର୍ଷକରେ ଚିତ୍ରକଳା ପ୍ରଦର୍ଶନୀ ନୂଆଦିଲ୍ଲୀର ଏଆଇଏଫଏସିଏସ ଗ୍ୟାଲେରିରେ ଚଳିତ ବର୍ଷ ଡିସେମ୍ବରରେ ଆୟୋଜିତ ହେବ ।
ଦିଲ୍ଲୀରେ ପ୍ରଦୂଷଣ ସ୍ତର ବଢ଼ି ଚାଲିଥିବା ପରିପ୍ରେକ୍ଷୀରେ ୱାଟରକଲର, ଆକ୍ରିଲିକ ଓ ଅଏଲ କଲରକୁ ନେଇ ଆୟୋଜିତ ଏହି ପ୍ରଦର୍ଶନୀ ଲୋକଙ୍କୁ ଦୈନନ୍ଦିନ କର୍ମଜଞ୍ଜାଳରୁ ବହୁ ପ୍ରତୀକ୍ଷିତ ବିରତି ଦେବ ।
ଅଙ୍ଗାରରେ ତାଙ୍କ ପ୍ରତିବେଦନରୁ ପ୍ରାଚୀନ ଭାରତୀୟ କଳାର ପ୍ରଭାବ ବାରି ହୋଇପଡ଼େ । ତାଙ୍କ ପ୍ରମୁଖ କଳାକୃତିଗୁଡ଼ିକରେ ନ୍ୟୁନତମ ଶୈଳୀ ଓ ପ୍ରକୃତି ପ୍ରତି ଆକର୍ଷଣ ପ୍ରମୁଖତା ପାଏ ।
ପ୍ରତ୍ୟେକ ଚିତ୍ରକଳାରେ ପ୍ରତିଭାର ଝଲକ ସାଙ୍ଗକୁ ଏହାର ବାର୍ତ୍ତା ବିଶ୍ୱାଳଙ୍କ ପାଇଁ ନୂଆ ପ୍ରଶଂସକ ସୃଷ୍ଟି କରିଥାଏ । ନୀରବ ବିପ୍ଳବୀ ଶୁଭମୟ ସହସ୍ରାବ୍ଦୀର ସ୍ପନ୍ଦନକୁ ବୁଝି ପାରନ୍ତି ଓ ନିଜ ଗାଁର ସବୁଜ ପରିବର୍ତ୍ତନ ବିପ୍ଲବରେ ବେଶ ଲୋକପ୍ରିୟ ।
ଲୋକାଲ ୱାୟାର ସହ ବାର୍ତ୍ତାଳାପ ବେଳେ ଶୁଭମୟ କହିଥିଲେ ସବୁଜ ବଳୟ ବଞ୍ଚାଇ ରଖିବାକୁ ମୋ ଅଭିଯାନକୁ ବିରୋଧ କରୁଥିବା ବ୍ୟକ୍ତିମାନେ ମୋତେ ଅନେକ ସମୟରେ ଧମକଚମକ ଦିଅନ୍ତି । ତେବେ ଏଥର ମୁଁ ମୋ ଚିତ୍ରକଳା ମାଧ୍ୟମରେ ଏହି ସମ୍ବେଦନଶୀଳ ପ୍ରସଙ୍ଗକୁ ନୂଆଦିଲ୍ଲୀର ଏଆଇଏଫଏସିଏସ ଗ୍ୟାଲେରିରେ ପ୍ରଦର୍ଶନ କରିବି ।
ପୂର୍ବରୁ ମଧ୍ୟ ଅନେକ ଓଡ଼ିଆ ଚିତ୍ରଶିଳ୍ପୀ ସେଠାରେ ଏକକ ପ୍ରଦର୍ଶନୀ କରିଛନ୍ତି । ତେବେ ମୁଁ ୱାଟର କଲର, ଆକ୍ରିଲିକ ଓ ତୈଳ ଚିତ୍ର ମାଧ୍ୟମରେ ମୋ କଳା ପ୍ରଦର୍ଶନ କରିବି ।
ଶୁୁୁଭମୟଙ୍କ ଗୁରୁ ଓ ପ୍ରସିଦ୍ଧ ଭାରତୀୟ ଚିତ୍ରଶିଳ୍ପୀ ବିଜୟ ବିଶ୍ୱାଳ କହିଛନ୍ତି, ଏତେ କମ ବୟସରେ ଏକକ ଚିତ୍ରକଳା ପ୍ରଦର୍ଶନୀ କରିବା ପ୍ରତ୍ୟେକ ଚିତ୍ରଶିଳ୍ପୀ ପାଇଁ ଏକ ଗର୍ବର ମୁହୂର୍ତ୍ତ ଓ ଓଡିଶାର କଳା ଓ ସଂସ୍କୃତି ତାଙ୍କ ପ୍ରୟୋଗାତ୍ମକ ଶୈଳୀର ଭିତ୍ତି । ଏହି ସମ୍ବେଦନଶୀଳ ପ୍ରସଙ୍ଗ ଉପରେ ଆଧାରିତ ଏହି ପ୍ରଦର୍ଶନୀ ମାଧ୍ୟମରେ ଲୋକେ ତାଙ୍କ ନିଆରା ସୃଜନଶୀଳତାକୁ ନିଶ୍ଚିତ ଭାବରେ ପରଖି ପାରିବେ ।
ଧଉଳି କଲେଜ ଅଫ ଆର୍ଟ ଆଣ୍ଡ କ୍ରାଫ୍ଟସର ଡିନ ପଞ୍ଚାନନ ସାମଲ କହିଛନ୍ତି ଓଡ଼ିଶା ଚିତ୍ରଶିଳ୍ପୀମାନେ ଖୁବ ଅର୍ଥପୂର୍ଣ୍ଣ, ତେବେ ଦୁଃଖର କଥା ଖୁବ କମ୍ ଚିତ୍ରଶିଳ୍ପୀ ଅନେକ ପ୍ରଖ୍ୟାତ ଶିଳ୍ପୀଙ୍କ କଳାକୃତି ସ୍ଥାନ ପାଇଥିବା ଦିଲ୍ଲୀର ଏଆଇଏଫଏସିଏସ ଗ୍ୟାଲେରିରେ ଏକକ ପ୍ରଦର୍ଶନୀ କରିଛନ୍ତି ।
ୱାଟର କଲର, ଆକ୍ରିଲିକ ଓ ଅଏଲ କଲର ବ୍ୟବହାର କରି ପ୍ରସ୍ତୁତ ହୋଇଥିବା ଶୁଭମୟଙ୍କ ସଦ୍ୟତମ ଚିତ୍ରକଳାଗୁଡ଼ିକ ମତେ ଓ ଓଡ଼ିଶାର ଅନେକ ବରିଷ୍ଠ ଶିଳ୍ପୀଙ୍କୁ ଅଭିଭୂତ କରିଛି । ନିଜ ଗାଁ ଜଗନ୍ନାଥପୁରର ସବୁଜିମା ରକ୍ଷା କରିବା ପାଇଁ ସେ ଉଲ୍ଲେଖନୀୟ କାମ କରି ସାରିଛନ୍ତି ।
ଆଗାମୀ ଦିନରେ ଶୁଭମୟ ବିଶ୍ୱାଳ ୨୦ରୁ ଅଧିକ ଚିତ୍ରକଳା ପ୍ରଦର୍ଶନ କରିବେ । ନିକଟରେ ସେ ଡେରାସରେ କରିଥିବା ୱାଟରକଲର କ୍ୟାମ୍ପ୍ ପାଇଁ ବେଶ ପ୍ରଶଂସିତ ହେବା ସହ କଳାକାର ଭାବେ ବିଶ୍ୱସନୀୟତା ହାସଲ କରିଛନ୍ତି ।
ଚୁଟି ଉପୁଡୁଥିଲେ କଣ କରିବେ ?
ଚୁଟି ଉପୁଡୁଥିଲେ ଗୋଟେ ବଡଚାମଚ ଅଦାରସ ସହ ଦୁଇ ବଡଚାମଚ ନଡିଆତେଲ କୁ ଏକାଠି ମିଶେଇ ଚୁଟିର ମୂଳରେ ଲଗାଇ, ଅଧଘଣ୍ଟା ପରେ ମୁଣ୍ଡ ଶାମ୍ପୂରେ ଧୋଇଦିଅନ୍ତୁ ।
ସେହିପରି ମୁଣ୍ଡରେ ରୂପି ହେଉଥିଲେ ଦୁଇ ବଡ ଚାମଚ ନଡିଆ ତେଲକୁ ଅଳ୍ପ ଉଷୁମ କରି ସେଥିରେ ଗୋଟେ ବଡ ଚାମଚ ଲେମ୍ବୁ ରସ ମିଶାଇ ଚୁଟିର ମୂଳରେ ମାଲିସ କରି ଅଧଘଣ୍ଟା ପରେ ମୁଣ୍ଡ ଶାମ୍ପୂରେ ଧୋଇଦିଅନ୍ତୁ ।
ଚୁଟିରେ ଚମକ ଚାହୁଁଥିଲେ ଗୋଟିଏ ଅଣ୍ଡାର ଧଳା ଅଂଶ ସହ ଦୁଇ ବଡଚାମଚ ମନ୍ଦାର ପେଷ୍ଟ, ଗୋଟିଏ ବଡଚାମଚ ଦହି, ଅଧା ବଡଚାମଚ ଲେମ୍ବୁରାସ ମିଶାଇ ଏକ ପେଷ୍ଟ ପ୍ରସ୍ତୁତ କରି ତାକୁ ପୁରା ମୁଣ୍ଡରେ ଲଗାନ୍ତୁ ଓ ଏକ ଘଣ୍ଟା ପରେ ମୁଣ୍ଡ ଶାମ୍ପୂରେ ଧୋଇଦିଅନ୍ତୁ ।
ମେଥିକୁ ରାତିସାର ପାଣିରେ ଭିଯାଇ ସକାଳେ ଏହାକୁ ବାଟି ଏକ ପେଷ୍ଟ ପ୍ରସ୍ତୁତ କରନ୍ତୁ । ଏହି ପେଷ୍ଟ ସହ କିଛି ଦହି ମିଶାଇ ଚୁଟି ମୂଳ ସହ ପୁରା ମୁଣ୍ଡରେ ଲଗାଇବାର ଏକ ଘଣ୍ଟା ପରେ ଶାମ୍ପୂ କରିଦିଅନ୍ତୁ । ଦେଖିବେ ମୁଣ୍ଡରୁ ରୂପି ଦୂରେଇଯିବା ସହ ଚୁଟିର ଚମକ ବଢିବ ।
ମୁହଁରେ ବ୍ରଣ ବାହାରିଲେ କଣ କରିବେ ?
ମୁହଁରେ ବ୍ରଣ ବାହାରିଲେ କଣ କରିବେ ?
ମୁହଁରେ ଅଧିକ ବ୍ରଣ ହେଉଥିଲେ ଏହା ଉପରେ ହଳଦୀ ଓ ନିମ ପତ୍ର ବାଟି ଲଗେଇବାର ୧୫ମିନିଟ ପରେ ଧୋଇ ଦିଅନ୍ତୁ । ଦେଖିବେ ବ୍ରଣ ହେବନି କି ଦାଗ ବି ରହିବନି । ସେହିପରି ଚାହିଁଲେ ନିମ ପତ୍ରକୁ ପାଣିରେ ଫୁଟାଇ ଟୋନର ପରି ବ୍ୟବହାର କରିପାରିବେ।
ଲେମ୍ବୁ ରସ ସହ ମହୁକୁ ମିଶାଇ ମୁହଁରେ ଲଗାଇ ୧୦ ମିନିଟ ପରେ ଧୋଇଦେବେ, ଦେଖିବେ ମୁହଁ ଉଜ୍ଜ୍ବଳ ଦେଖା ଯିବ । ସୂର୍ଯ୍ୟ କିରଣ ଯୋଗୁଁ ମୁହଁରେ ହେଉଥିବା ଟ୍ୟାନକୁ ଦୂର କରିବା ପାଇଁ ଟମାଟୋର ପେଷ୍ଟ କରି ଲଗାନ୍ତୁ ।
ସତେଜ କମଳା ଚୋପାର ଏକ ପ୍ରଲେପ ତିଆରି କରି ଏହାକୁ ମୁହଁରେ ଲଗାଇ ୧୫ ମିନିଟ ପରେ ମୁହଁ ଧୋଇଦିଅନ୍ତୁ ଦେଖିବେ ସତେଜ ଲାଗିବ । ନିୟମିତ ବ୍ୟବଧାନରେ ଘରେ ପେଡିକ୍ୟୁର କରନ୍ତୁ ।
ନଖ ଉଷୁମ ପାଣିରେ କିଛି ଶାମ୍ପୋ, ଲୁଣ ଓ ଡେଟଲ ପକାଇ ପ୍ରାୟ ୧୫-୨୦ ମିନିଟ ପର୍ଯ୍ୟନ୍ତ ସେଥିରେ ପାଦକୁ ବୁଡାଇ ରଖନ୍ତୁ। ଏହା ପରେ ପାଦକୁ ଭଲଭାବରେ ପୋଛି ମଇଶ୍ଚରାଇଜର ଲଗାନ୍ତୁ ।
ନିୟମିତ ବ୍ୟବଧାନରେ ହାତ ଓ ଗୋଡ ନଖ କାଟନ୍ତୁ ଓ ଏହାକୁ ସଫା ରଖନ୍ତୁ । ଗାଧୁଆ ଟବ ରେ ଲେମ୍ବୁ ରସ ପକାଇ ଗାଧୋଇଲେ ଏହା ଆପଣଙ୍କ ଶରୀରରୁ ବାହାରୁଥିବା ଝାଳ ଜନିତ ଦୁର୍ଗନ୍ଧରୁ ରକ୍ଷା କରିଥାଏ ।
ତ୍ବଚାରେ ଡ୍ରାଏନେସ ଆଣିବା ପାଇଁ ଟାଲକମ ପାଉଡର ବ୍ୟବହାର କରନ୍ତୁ ।
